临港新片区中运量系统

临港新片区中运量系统，简称临港中运量，是主要畀中华人民共和国上海市浦东新区临港新片区服务个数字轨道电车系统，目前也有普通公交车来套跑。现在拢总有3条运营线路，拢总有20座车站，运营里程47.95公里。（截止2024年1月）

 规划历史 
临港中运量，最早可以回到2010年代。 2012年07月19号，时任上海市交港局局长孙建平讲，上海会得勒拉徐汇滨江、松江、临港新城、虹桥商务区等地方造一批快速公交、有轨电车等中运量公共交通 。 2013年个辰光，曾经讲要勒拉临港搭世博区域造有轨电车 ，呒没啥结果。2016年，临港大道-环湖西三路-橄榄路-同顺大道-江山路个中运量公交通道畀确认，并提出预留未来改成大运量个条件 。 2018年，公开仔5条、拢总约82公里个中运量公交线，所有线路侪可以换乘地铁16号线 。 2020年4月份，《中国（上海）自由贸易试验区临港新片区交通提升三年行动计划（2020—2022年）》发布，线路数量加到6条，拢总约115公里；7月份头一趟提出“数字轨道电车”（Digital-rail Rapid Transit, DRT）个概念 。 2020年8月18号上半天，首条线路T1线开工，规划一开始用纯电动运行，未来用氢能车辆 。按照临港新片区个“十四五”规划，到2025年，临港中运量系统运营里程会得达到50公里以上 。

 技术 

 轨道 
临港中运量用个轨道叫“数字轨道电车”，也叫“数字轨道磁钉技术”。箇个技术总体上搭智轨差弗多，也就是通过某种程序导向方式控制胶轮铰接公交车跟牢虚拟轨道往前跑。区别是，临港中运量主要用个是地面设置个磁钉做轨道指引导航，而非图像识别技术 。箇系统同样是中国中车旗下个企业做个 。

 动力 
目前，临港中运量T1线采用超级电容个纯电动力驱动，而T2线搭仔未来个其他线路用个是氢燃料电池为动力，未来T1线也将改成氢动力 。

 线路列表 
800px|center|临港中运量系统地图（截至2023年7月）

 运营线路 
2023年7月1号，临港中运量T1线，T2线调整走向，以下信息是调整后个信息。
7月5号，3号线（规划建设个辰光叫T6线）开通运营，临港中运量头一趟进入奉贤区。
线路名称开通日期起讫站车站数目运营长度（千米） T1线2021年6月30号滴水湖鸿音广场11 21.75 T2线2022年10月28号滴水湖水华路8 8.7 T3线  2023年7月5号  飞渡路 草萱路  5  10.2

 运营 
目前除脱滴水湖搭仔鸿音广场箇两座枢纽站，临港中运量T1线搭T2线个所有车站侪是勒拉道路中央个岛式车站，但是呒没像延安路中运量公交系统伊浪配仔有人行天桥，乘客需走斑马线穿过马路进站。两条线侪用2快洋钿个单一票价，享受公交、地铁换乘优惠。

 评价 
临港中运量实际运营当中，车子颠唻邪气严重、速度又慢唻像老蜗牛，再加上沿线弗少地方还呒开发，乘客少，畀人批评浪费道路资源。官方从城市规划个角度畀出解释“适度超前”，必过呒没回复车子颠个问题。

2023年7月1号，临港中运量T1线，T2线调整走向仔么，改用常规个双开门公交车。

 参见 

 智轨
 临港新城
 延安路中运量公交系统

 参考资料 

Category:上海公交
Category:浦东新区
*